לואיס מרין

לואיס אנטוניו מרין מורייו (בספרדית: Luis Antonio Marín Murillo; נולד ב-10 באוגוסט 1974) הוא כדורגלן עבר קוסטה ריקאי ומאמן כדורגל בהווה.

מארין שיחק בעמדת הבלם, והיה קפטן נבחרת קוסטה ריקה. ושיחק במדי הנבחרת במונדיאל 2002 וכן במונדיאל 2006, והוא סגן מלך ההופעות של נבחרת קוסטה ריקה עם 130 הופעות. מרין הוא הכדורגלן הראשון ממרכז אמריקה שרשם מעל 100 הופעות בינלאומיות. שיחק שלוש שנים בליגת העל הישראלית, בקבוצת מכבי נתניה.

קריירה
את קריירת המשחק שלו החל מרין בגיל 12 במועדון אלחואלנסה שבעיר הולדתו, אלחואלה. בעונת 1992/1993 עבר לשחק בבוגרים במועדון כרמליטה ובעונה לאחר מכן חזר לאלחואלנסה בו שיחק עד שנת 1998, אז עבר לגואטמלה לקבוצת אוניברסידד דה סן קרלוס, בה שיחק עונה אחת, ולאחר מכן עבר לאורוגוואי לקבוצת ריבר פלייט, בה שיחק גם כן עונה אחת. בשנת 2000 חזר לאלחואלנסטה, בה שיחק שש שנים נוספות.

בשנת 2006, לאחר הופעתו המוצלחת במונדיאל 2006 שנערך בגרמניה, הוחתם בקבוצת מכבי נתניה כחלק ממסע הרכש של דניאל יאמר. כבר בעונתו הראשונה במדי נתניה הציג מרין יכולת גבוהה והוכתר כשחקן הזר הטוב ביותר של עונת 2006/2007, בניגוד להערכות הראשוניות בשל גילו המתקדם ואיטיותו היחסית, והנהיג את הגנתה של מכבי נתניה בצורה טובה ובסופה של העונה הייתה נתניה במקום השני במספר הספיגות הנמוך ביותר (אחרי בית"ר ירושלים האלופה בהפרש של שער אחד), דבר שהושג בעיקר בזכות יכולתו של מרין. מרין הפך במהרה לאהוב הקהל של מכבי נתניה ואוהדי הקבוצה כתבו עליו שירים רבים וכינו אותו "סופרמן".

לאחר שלוש עונות מוצלחות מאוד במדי מכבי נתניה, חזר מרין למולדתו והצטרף לאלחואלנסה, קבוצתו הקודמת. בשנת 2011, סיים מרין את הקריירה שלו כשחקן ופרש, ומונה לעוזר מאמן נבחרת קוסטה ריקה. בתפקידו כעוזר היה שותף להצלחתה הגדולה של נבחרתו במונדיאל 2014 בו הם הגיעו עד לרבע הגמר.

תארים 
נבחרת קוסטה ריקה
 גביע UNCAF לאומות: נבחרות ממרכז אמריקה (3) - 1997, 1999, 2003

אלחואלנסה
 אליפות קוסטה ריקה (6) - 1995/1996, 1996/1997, 2000/2001, 2001/2002, 2002/2003, 2004/2005
 גביע CONCACAF לאלופות (קבוצות מצפון ומרכז אמריקה): (1) - 2004
 גביע UNCAF למועדונים (קבוצות ממרכז אמריקה): (3) - 1996, 2002, 2005

מכבי נתניה
 השחקן הזר הטוב ביותר בישראל (1) - 2006/2007

קישורים חיצוניים

כדורגלנים קוסטה ריקאים
בלמי כדורגל קוסטה ריקאים
אלחואלה: כדורגלנים
כדורגלני אלחואלנסה
כדורגלני ריבר פלייט (אורוגוואי)
כדורגלני מכבי נתניה
כדורגלנים זרים בישראל
כדורגלני נבחרת קוסטה ריקה
ספורטאים זרים בגואטמלה
ספורטאים זרים באורוגוואי
מאמני כדורגל קוסטה ריקאים
כדורגלני גביע הזהב 1993
כדורגלני קופה אמריקה 1997
כדורגלני גביע הזהב 1998
כדורגלני קופה אמריקה 2001
כדורגלני גביע הזהב 2002
כדורגלני מונדיאל 2002
כדורגלני גביע הזהב 2003
כדורגלני קופה אמריקה 2004
כדורגלני מונדיאל 2006
ילידי 1974